“Na twee uur kan niks goed gebeur nie” en ”Wees bly jy is vry, jy’s gefok so nou fok jy ons, jou merke sal getuig van aktiewe wanhopigheid” is net van die liriese wysheid wat op die album is. Daar is nie ‘n beter stem om lewe te gee aan hierdie lirieke as die stem van Francois van Coke nie.
Op die einde van die dag sal die res van die wêreld nooit Swanesang waardeer vir wat dit is nie. Ongelukkig is Swanesang in Afrikaans en dit tel baie teen die album. Aan die ander kant is dit ‘n goeie ding, want eendag as ek die album vir my kinders speel gaan hulle net so amazed wees soos wat ek was toe ek Swanesang of Led Zeppelin II die eerste keer gehoor het. Die feit dat Swanesang ‘n Suid-Afikaanse band en Afrikaanse album is maak die album net meer spesiaal.